અગસ્ટા વેસ્ટલેન્ડ ગોટાળામાં પૂર્વ વાયુસેના પ્રમુખ એસપી ત્યાગીને કોર્ટે મોટી રાહત મળી છે. સોમવારે પટિયાલા હાઉસ કોર્ટે એમને જામીન આપી દીધા છે. જો કે આ બાબતે બે અન્ય આરોપીઓને જામીન મળી શક્યા નથી. આ બે આરોપીઓમાં એસપી ત્યાગીના ભાઇ સંજીવ ત્યાગીનો પણ સમાવેશ થાય છે. જામીન બાદ ત્યાગી જ્યાં પોતાનું નવું વર્ષ જેલની બહાર પસાર કરી શકશે, તો સંજીવ અને ગૌતમ ખેતાનને હાલમાં જેલમાં જ રહેવું પડશે. કોર્ટે એસપી ત્યાગીને 2 લાખના બોન્ડ પર જામીન આપ્યા છે.